Héraðsdómur Vesturlands hefur dæmt karlmann í 30 daga skilorðsbundið fangelsi og þriggja ára ökuleyfissviptingu auk 270 þúsund króna sektar fyrir ölvunarakstur og eignaspjöll . Greiði hann ekki sektina innan fjögurra vikna kemur 20 daga fangelsi í stað hennar . Maðurinn var ákærður fyrir að hafa að morgni sunnudagsins 11. september 2005 ekið bifreið sinni í Borgarnesi undir áhrifum og hafnaði bifreiðin að lokum á umferðarskilti á gatnamótum Brúartorgs og Borgarbrautar . Vínandamagn í blóði mannsins mældist 2,25‰ sem er margfalt það sem magn sem lög leyfa en það er 0,5‰ . Að morgni laugardagsins 11. mars 2006 var hann aftur á ferðinni ölvaður á bifreið sinni og ók þá á ljósastaur á gatnamótum Þorsteinsgötu og Borgarbrautar . Þá mældist áfengismagn í blóði mannsins 2,74‰ . Þann 11. september hélt maðurinn að Grunnskóla Borgarness vopnaður felgulykli hvar hann braut 21 rúðu . Maðurinn játaði brot sín án undandráttar fyrir dómi . Honum var virt það til málsbóta að honum hafði ekki áður verið gerð refsing .